
ОТНОСНО: Одобряване на  актуализирани бюджетни прогнози за периода 2027- 2029 г. на Община Враца  в частта за местните дейности в евро
            УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

 
В изпълнение на отговорностите по чл.83, ал.1 и ал.2 от Закона за публичните финанси, във връзка с чл. 21, ал.1, т.12 от Закона за местното самоуправление и местната администрация, в съответствие с ангажиментите по чл.82, ал.2 и ал.3 от Закона за публичните финанси и чл.34, ал.1 от Наредбата за условията и реда за съставяне на  тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на Община Враца, съгласно етапите и процедурите, определени с Решение на Министерски съвет № 598 от 06.08.2085 г. за бюджетната процедура за 2027 г., указанията дадени от Министъра на финансите в указание в БЮ № 4 от 24.08.2026 г., на основание чл.67, ал.6 от Закона за публичните финанси, предлагам на вниманието Ви  актуализирани бюджетни прогнози  за периода  2026- 2029 г. 
Съгласно изискването на чл.82, ал.3 от Закона за публичните финанси и чл.34, ал.4 от Наредбата за условията и реда за съставяне на  тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на Община Враца с бюджетните прогнози за местните дейности по утвърдени основни финансови показатели, прогноза за динамиката и състоянието на общинския дълг и на дълга, гарантиран от общината, прогноза за основните финансови показатели на контролираните от общината лица в подсектор „Местно управление“, чиито операции и средства не са включени в общинския бюджет, прогноза за финансовите показатели на контролираните от общината дружества, динамиката и състоянието на техния дълг и очаквания ефект върху показателите на общинските финанси за периода на прогнозата.
Бюджетните прогнози са разработени в съответствие с финансовата политика и целите на общината, съгласно указанията на Министъра на финансите в БЮ №4 от 24.08.2026 г., допусканията за развитието на региона, приетите от общинския съвет стратегии, прогнози за развитие на общината, общинския план за интегрирано развитие, фискалните правила и ограничения, определени в Закона за публичните финанси, предложения на местната общност, второстепенните разпоредители с бюджет и бюджетните организации с общинска собственост, оценки и прогнози, относно обхвата и качеството на общинските услуги и ефективното използване на обществените ресурси. 
       В Приложение №8 на Министерство на финансите са представени актуализираните бюджетни прогнози за периода 2027 - 2029 г. в частта за местните дейности в евро  на постъпленията от местни приходи и на разходите за местни дейности са разработени съгласно действащата нормативна уредба. Осигурени са предпоставки за изпълнение на средносрочната цел за бюджетното салдо по бюджета на общината, съгласно изискването на чл.30 от Закона за публичните финанси и чл.19 от Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на Община Враца.  
         Прогнозите за периода 2027-2029 г.  са разработени на база насоките в указанията на Министъра на финансите в БЮ №4 от 24.08.2026 г., задълженията, произтичащи от решения на Общински съвет – Враца и договорни отношения, при спазване на фискалните правила и цели по Закона за публичните финанси, действащата нормативна уредба при отчитане на настъпилите нормативни промени. Приходите и разходите са планирани  при отчитане развитието на предоставяните услуги и тенденциите, относно броя потребители на услуги и потребностите на местната общност. Прогнозите за приходи се базират на реална оценка и анализ на текущото състояние, тенденциите, събираемостта, анализ на възможностите за осигуряване ръст на събираемостта и отчитане влиянието на еднократните приходи. Разходите по бюджетните прогнози са ограничени до размера на прогнозните приходи, бюджетните взаимоотношения и финансирането на бюджетното салдо. Прогнозите за разходи са съобразени с тенденциите в разходите от предходните години, като са елиминирани еднократните разходи. Представените бюджетни прогнози осигуряват изпълнение на ограничителните условия по чл. 94, ал. 3, т. 1 и 2 от Закона за публичните финанси за наличните в края на годината поети ангажименти и задължения за разходи.  

Базата за разработване на трансферите за местни дейности и целева субсидия за капиталови разходи в представените Ви прогнози за периода 2027-2029 г.  са одобрените размери в Закона за държавния бюджет на Република България за 2026 година.

Прогнозите за бюджетните взаимоотношения и финансирането на бюджетното салдо включват трансфери между бюджети, трансфери между бюджети и сметки за средства от ЕС, временни безлихвени заеми, заеми от банки и други лица в страната – нето и друго финансиране – нето, включващо операциите по Закона за управление на отпадъците.                       

 В Приложение № 6г на Министерство на финансите, изготвено в евро, е представена прогноза за общинския дълг, включително и намеренията за поемане на нов дълг и на разходите за лихви по него за периода от 2026 г. до 2029 г.  на Община Враца. 


В Приложение № 1а на Министерство на финансите, изготвено в евро, са представени прогноза на показателите за поети ангажименти и за задължения за разходи за 2026 г. и  2027 г. 
        В Приложения №№ 6а, 6б, 6в и 10а, изготвени в евро, са представени контролираните от общината дружества, в т.ч. общинските лечебни заведения за болнична помощ представят прогноза за намерения за поемане на задължения чрез договори за финансов лизинг и други форми на дълг за периода от 2027 г. до 2029 г., прогноза за нов дълг и финансиране чрез заеми на база действащи договори и намерения за поемане на задължения по нови заеми за периода  от 2027 г. до 2029 г., справка за разходите на начислена основа за лихви по обслужване на заемите на база действащи договори за заеми и намерения за поемане на задължения по нови договори за заеми за периода от 2027 г. до 2029 г. и прогноза за приходите и разходите на нефинансовите предприятия за периода от 2027 г. до 2029 г. и за активите и пасивите им към 31 декември на съответната година. Представям и обобщена информация за финансите на контролираните от общината дружества и други лица, включително информация за прогнозните приходи, разходи и инвестиции, очакваната динамика и състоянието на техния дълг, финансови резултати и други прогнозни стойности и показатели за периода от 2027 г. до 2029 г. 
         На основание гореизложеното, предлагам Проект за решение с Приложения №1а на Министерство на финансите, Приложение №6г на Министерство на финансите, Приложение №8 на Министерство на финансите и Приложения №№ 6а, 6б, 6в и 10а на контролираните от общината дружества, в т.ч. общинските лечебни заведения и обобщена информация за финансите на контролираните от общината дружества и други лица, включително информация за прогнозните приходи, разходи и инвестиции, очакваната динамика и състоянието на техния дълг, финансови резултати и други прогнозни стойности и показатели за периода от 2026 г. до 2029 г.  

ОТНОСНО: Одобряване на  актуализирани бюджетни прогнози за периода 2026- 2028 г. на Община Враца  в частта за местните дейности в евро
ОБЩИНСКИ СЪВЕТ

           На основание чл.21, ал.2, във връзка с чл.21, ал.1, т.12 от Закона за местното самоуправление и местната администрация и чл.83, ал.2 от Закона за публичните финанси и при мотиви, изложени в предложението
РЕШИ:

           Одобрява актуализирани бюджетни прогнози на Община Враца за периода от 2027 г. до 2029 г. в частта за местните дейности, съгласно: 

1. Приложение № 8 към указанията на Министъра на финансите в БЮ № 4 от 24.08.2026 г. за постъпленията от местни приходи и разходи за местни дейности за периода  от 2027 г. до 2029 г.;
2. Приложение № 1а към указанията на Министъра на финансите в БЮ № 4 от 24.08.2026 г. за прогноза на показателите за поети ангажименти и за задължения за разходи за 2026 г. и 2027 г.;
3. Приложение № 6г към указанията на Министъра на финансите в БЮ № 4 от 24.08.2026 г. с прогноза за общинския дълг, включително и намеренията за поемане на нов дълг и на разходите за лихви по него за периода  от 2026 г. до 2029 г.;
4. Приложения №№ 6а, 6б, 6в и 10а с прогноза за намерения за поемане на задължения чрез договори за финансов лизинг и други форми на дълг за периода от 2027 г. до 2029 г., прогноза за нов дълг и финансиране чрез заеми на база действащи договори и намерения за поемане на задължения по нови заеми за периода  от 2027 г. до          2029 г., справка за разходите на начислена основа за лихви по обслужване на заемите на база действащи договори за заеми и намерения за поемане на задължения по нови договори за заеми за периода от 2027 г. до 2029 г. и прогноза за приходите и разходите на нефинансовите предприятия за периода от 2027 г. до  2029 г. и за активите и пасивите им към 31 декември на съответната година за контролираните от общината дружества, в т.ч. общинските лечебни заведения за болнична помощ.

5. Информация за финансите на контролираните от общината дружества и други лица, включително информация за прогнозните приходи, разходи и инвестиции, очакваната динамика и състоянието на техния дълг, финансови резултати и  други прогнозни стойности и показатели за периода от 2027 г. до 2029 г.

